經數 : 一五六七

經名 : 大乘中觀釋論卷第三

頁數 : 一四一

上         欄

所發起. 以彼去法發起無故. 去中皆止諸有

體性. 去無性故. 卽不和合. 此中決定說者. 若

無去故何有去法. 以無去無去法故. 亦無彼

去作用發起. 去云何有. 復次頌言

去未去去時    云何有分別

釋曰. 若不見有如是去法所發起故. 餘一切

處其義亦然. 已去未去去時分位. 因性所成.

一切皆去法可得. 以彼如是發無性故. 若

有如是去法. 於勝義諦中如理思譯. 分位對

治悉無所有. 云何當有已去未去去時分位1◎

大乘中觀釋論卷第二

大乘中觀釋論卷第三

安慧菩薩造

譯經三藏朝散大夫試鴻□卿光梵

大師賜紫沙門臣惟淨等奉 詔譯

觀去來品第二之餘

◎2復次頌言

去者卽不住

釋曰. 於一同生法中. 相違所作業叢雜無3性

不去者不住

釋曰. 去法止息名之爲住. 今不去者. 去法無

性不應止息. 若或本有住法可得者. 然亦住

法無二和合. 若有二和合. 今應如實觀. 是故

頌言

離去不去者    何有第三住

釋曰. 去不去者. 是二不住. 此如是義卽如前

中         欄

說. 復次頌言

去者若當住    云何有此義

以離於去法    去者不可得

釋曰. 總止住法. 復次頌言

去未去去時   止息諸分別

釋曰. 若彼去時不住可爾. 彼已去者應可住

4邪. 此亦不然. 已去者無別去法. 去法已壞.

是故無住. 此中無有已去者住. 今此住法如

是止已. 餘諸過失所說亦然. 復次頌言

所有行止法    皆同去義說

釋曰. 此所說已. 餘法皆同. 已去未去去時去

法不生. 已去未去去時去法初發. 已去未去

去時去法止息. 住法亦然已住未住住時住

法不生. 已住未住住時住法初發. 已住未住

住時住法止息. 此中法自相等. 若止遣者則

生過失此中所有去者去法二種. 於勝義諦

中欲心實性者如理應知. 一性異性諸有物

體皆法性故. 是中若有所生皆客塵事. 世俗

所行世俗所成. 然無異性. 是故去者去法二

無異性. 此應思擇. 此中應知. 風界動轉卽有

去者. 身等動發往方處相. 此乃名去. 非去者

去法二性別異. 於自類中有異說者. 皆止是

義◎5

◎6復次頌言

去法卽去者    是事則不然

此復云何. 頌言

若謂於去法   卽爲是去者

作者及作業   卽一性可立

釋曰. 雖有作者作業二相. 然彼作者作業互

下         欄

無異性. 以彼作者作業自相息故. 或可一性

和合. 卽體用有相. 世俗所成. 世俗有性. 以彼

實無所成. 於世俗所作決定可得. 是故非無

性非一性. 此中若有所止. 還成過失. 生法

顯明. 若止遣者. 卽無果體. 亦無往去方處動

發等相

復次毘婆沙人. 及吠夜迦7□[&FFFF]#人言. 去者去

法有別異故. 彼謂去者. 能去非物體. 去物體

由去者故說有所得. 所作如是. 能作亦然

復次勝論者言. 如是能於物中有性故有去

者. 用彼去法動發行往方處等相. 此如是說.

餘皆亦然

釋者言. 不然. 去法若爾. 作者功能於物體中

爲有差別邪. 無差別邪. 此復云何. 若有差別

者. 諸異力能或復別有齊等力能. 於一能作

中若成體性. 此卽是爲作者力能. 非所作等

功能. 此若所作等力能. 卽非作者功能. 是

中云何如實決定. 或言自相差別. 此卽還成

不定. 若或自相無差別者. 卽一切處應無差

別性. 今以物體如是增上所依. 火不能作地

等事業. 亦非無其事用作者和合力能相應.

故知物體如是非作者功能. 此說義成. 由如

是故. 所有物體如是能作如是所作及此如

是增上作用. 是中作者卽得和合. 是故非彼

功能差別. 亦非自體差別所成. 若或物體無

有差別. 卽功能可成. 如是亦然. 諸力能者互

無差別一無異性. 故知物體若一性. 是中亦

無多法所成. 若異性是中亦無多法所成. 云

何二種功能而可成邪. 或離所得. 卽彼如是

經數 : 一五六七

經名 : 大乘中觀釋論卷第三

頁數 : 一四二

上          欄

此之所作是善功能緣法差別. 作者物體緣

差別有. 此名勝上差別長養. 是故非作者力

能和合. 若或分位差別. 如是作者分別. 是故

此說名爲作者. 若因果轉時. 彼能作所作性

分位差別. 卽不可得. 彼非物體差別性故. 若

或施設彼有性等. 此不和合. 故名去者. 復次

頌言

去法異去者    是事亦不然

釋曰. 若離去法而彼去者. 卽不決定. 若離去

法不決定時. 無復別異去者可去. 此所分別.

若有去者去法二種可得. 卽去者去法有二

可成. 所以有去法故卽有去者. 有去者故卽

有去法. 如因果二不相離性. 此說義成. 若因

果同生卽無性可得. 如種生芽. 是故有去法

故卽者去者. 有去者故卽有去法. 若一性所

成. 若異性所成. 然去者去法二俱無有. 勝義

諦中此說成就. 云何無所有. 此義文廣. 恐繁

且止. 此中遮遣非復引證. 爲遮遣故如是表

示. 此所說已. 餘處應知. 此後復當止遣何義.

若因去法卽知去者. 彼如是去. 云何二種有

其別異. 若然云何和合. 復次頌言

因去知去者   不能用是去

釋曰. 不作是義. 此中應問. 無數義門從義界

中出. 皆轉是義. 今云何言不作是義. 故頌答

言

先無有去法    故無去者去

釋曰. 爲彼如是去者所作. 何有少法而可去

邪. 由如是故. 世間所見. 何等法是先來已生

有所去邪. 何等法是後來生時有所去邪. 復

中       欄

次頌言

因去知去者    不能用異去

於一去者中    不有二去故

釋曰. 云何二去. 一謂因去. 知去者故. 1二謂

若又去者復用去法. 此中止遣. 復次頌言

若實有去法    去者不用三

不實有去法    去者不用萬

此中云何. 復次頌言

去法有不有   去者不用三

釋曰. 若或實有若不實有. 此中去者去法不

用三去. 若實有者. 卽去者去法和合. 若不實

有者. 卽去者離去法. 若亦有亦不有者. 二俱

無性. 或可實有者. 去者有故. 不實有者. 去者

不有故. 亦有亦不有者. 二無去法故. 是故去

者不用三去. 所以不作是義. 若彼實有去者

實有去法. 卽所作不有. 能作不和合. 以不實

有故. 卽無所作不有者爲去不生故. 亦有亦

不有者. 亦無所作. 彼無性故以不有故. 是故

去者不用三去. 何以故. 如是去者自無性故.

若有不有悉無所作. 彼皆無性. 若說去法. 此

中皆是隨順所說. 復次頌言

是故去去者    所去處皆無

釋曰. 此說勝義諦中成就. 如是別異說有能

作所作作法. 此中止遣. 此中或說去之作用.

如理應思. 是故當知. 此中所說作者作業作

法. 諸有分別皆無實體. 爲證成是義故此品

生

觀六根品第三

前品止遣一切作者作業作法諸所造作相違

下         欄

行相已. 復次頌言

見聞及嗅嘗    觸知等六根

此見等六根    說能取諸境

釋曰. 此論所說. 如是見等六根行諸境界. 謂

眼見色乃至意知法. 此有所說. 當知皆是世

俗道理. 增上所作此無相違. 若於勝義諦中.

色等眼等所取能取性不可得. 此復云何. 復

次頌言

是眼卽不能    自見於己體

釋曰. 若眼能見自性者. 彼眼卽應如是同前.

自見己體. 以諸法自性不能自見無異性故.

如火熱性. 亦復不能自見己體. 是中亦無能

見自性. 復次頌言

若不能自見    云何能見他

釋曰. 無能見自性故. 譬如耳等. 亦無能見自

性可得. 彼眼若以能取自性於色境中有所

見者. 此說還成. 眼爲能見. 譬如薪火變異. 卽

說名燒. 非火自體能燒. 復次頌言

火喩卽不能   成於眼見法

釋曰. 何所以邪. 若彼熱性能然火者. 彼不熱

之性何不能然. 是故若無彼薪. 此火不有. 熱

性不應能自燒故. 復次頌言

去未去去時    前已答是事

釋曰. 如前已去未去去時不去中. 已說是事.

今此亦然. 已燒未燒燒時無燒. 已見未見見

時無見. 是故無已燒無未燒. 不離所燒. 無已

見無2未見. 不離所見. 如前所說. 如其次第.

隨應止遣. 復次頌言

見若未見時   卽不名爲見

經數 : 一五六七

經名 : 大乘中觀釋論卷第四

頁數 : 一四三

上           欄

釋曰. 若或爲常. 如甁衣等. 復次頌言

若言能所見   此云何和合

釋曰. 以不和合而彼見法亦復止遣. 或可能

見所見二法和合. 彼卽可說有能所見. 然彼

二法不和合故. 何所以邪. 於一見法中而彼

所見不得和合. 無別異故. 若有能見卽非無

所見. 若有所見. 卽能見應成. 又若決定有彼

見法. 卽彼能見亦復應成. 能見若成. 所見亦

然. 復次頌言

能見亦不見   見法無性故

釋曰. 若或離眼別有見相. 可說所見. 或說能

見. 以無能見及所見故. 復次頌言

所見亦不見   見法離性故

釋曰. 此中若或諸緣止息. 亦無能見所見可

說. 何以故. 此所見中非能見故. 若有造作彼

卽有見. 說名所見. 此中亦然. 同上所說. 於能

見中無見可得. 何以故. 此中若有諸差別法

體性可見. 而悉止遣. 若有如是能見所見見

法發起卽非無作者作業作法和合. 見及見

法亦有所起. 此復云何. 復次頌言

離見不離見   見者不可得

釋曰. 以無見法發起和合. 第二見法本無性

故. 亦無決定而可發起. 以彼見法離所見性

不和合故. 或可所見能見二俱無故. 1復次

頌言

以無見者故   云何有所見

釋曰. 能所見性作用相違. 若離和合性卽無

見者. 若無見者卽所見性. 不得和合. 此中能

見所見決定無見. 云何可說能所見邪. 以見

中       欄

離性故. 見無性故. 或有人言. 若謂諸行是空

諸法無我. 有此理故. 如眼所見. 卽無別異能

所見者. 彼卽無其實果可得. 云何乃有識等

四法而發起邪. 故頌遣言

見可見無故    識等四法無

釋曰. 如所說理. 此能見所見皆不成就. 彼果

生起識觸受愛. 如是四法云何和合. 若決定

有識等四法. 卽有彼果取法可生. 以實無故.

次頌遣言

四取等諸緣   云何當得有

釋曰. 謂以識等及取緣有生緣老死. 此等諸

法無所成故. 無所有故. 今此品初他所建立.

聞等聲等諸說皆止. 此中見者悉無所作. 是

故頌言

聞嗅味觸知    如是等諸根

而悉同於上    眼見法中說

釋曰. 此中應知. 如眼見說能聞所聞等. 譬如

能見所有聞等. 如應廣說. 此中且止. 已遣一

切不和合對治故. 此說成就. 此中能見所見

見法. 諸有分別物體無性. 今此品中悉爲證

成. 如是義故

大乘中觀釋論卷第三2◎

下          欄

大乘中觀釋論卷第四

安慧菩薩造

3西天譯經三藏朝散大夫試鴻□卿4傳

梵大師賜紫沙門臣5法護等奉   詔譯

◎6觀五蘊品第四

次第此品今當止遣. 彼十二處諸有所作. 或

有異宗現所安立. 謂於勝義諦中實有內外

十二處法. 以蘊攝故. 論者言然此非無所攝

道理. 但以世俗諦中有其所攝. 非勝義諦. 以

彼諸蘊無實性故

又有異宗. 計所造色有性可得欲謂大種積

集所成

今對遣彼等. 是故頌言

若離於色因    色卽不可得

釋曰. 色因者. 7謂地水火風. 彼四大種. 由其

因故有色處等諸色可得. 若離自性卽不可

得. 是故世俗假施設有. 若或別異物體有性.

此不能說. 何所以8邪. 復次頌言

離色因有色   色則墮無因

無因無有義   何法無因立

釋曰. 若因色中物體有性. 卽當對說. 果色物

體而有所成. 若無因有果. 卽無所成義. 是故

無有無因可見. 是中亦無少法可說. 復次頌

言

若復離於色   有其色因者

卽是無果因   無果因何立

經數 : 一五六七

經名 : 大乘中觀釋論卷第四

頁數 : 一四四

上          欄

釋曰. 若果色中物體有性. 卽當對說因色物

體而有所成. 若有因有果彼所作性. 如是乃

說因法可轉. 此若如是離色因有色離色有

色因者. 卽彼如是無堅濕暖動諸相離性. 眼

等靑等云何可得. 以色聲等相離性故. 同彼

身中堅濕暖動諸有所得. 今爲對遣彼說. 復

次頌言

若已有色者   色因無所起

若無有色者   亦不用色因

釋曰. 若言有色. 分別色因. 或謂無色. 或亦有

亦無. 此如是說. 俱非道理. 是故應知. 非有亦

非無. 緣義和合爾

有異人言若爾無因當可得邪

故頌遣言

無因而有色   是事亦不然

釋曰. 極成法中無如是說

勝論者言. 我欲謂彼地等極微諸色是無因

色

論者言. 彼無相似自類諸色無有體相. 如是

分別是果非果. 俱非道理. 譬如甁等. 地等所

成. 彼非無因. 然極微因. 無實因性. 以無因

故. 如虛空等非一邊故. 此說非彼因性可得

本性無體故. 雖甁等有因. 而非意中謂彼一

向有體可成. 亦非同生性. 以極微因而無果

故. 旣非同生性. 彼卽非道理. 又若分別虛空

等. 常非一切所向. 以虛空等方分分別. 若或

別異有性可立者. 故1頌遣言

是故於色中   離有無分別

釋曰. 如其分別於諸色中能造所造若果若

中        欄

因計有體者. 皆是諍論. 安立處所. 於自所成

中而有相違. 如佛所言. 色處者. 謂四大所造.

彼能造義. 卽因義成. 應知所說非勝義諦. 復

次頌言

果若似於因   此說卽不然

釋曰. 彼諸大種堅濕暖動自性而不可見. 非

彼自性色有所得. 是故非諸大種與果和合

有異人言. 若爾卽果不似因邪

爲遮遣此義. 故頌答言

果若不似因   是事亦不然

釋曰. 若不相似性卽無果可成. 止其果性故.

受等多義亦同此說. 復次頌言

所有受心想   諸行一切種

及餘一切法   皆同色法說

釋曰. 彼受心想行皆同色法. 止遣諸相. 如所

遮遣. 是義應知. 云何受心想行如彼色邪. 謂

離諸因卽不可得. 以眼色等因諸有分位彼

彼無實因性所成. 若或離彼無實因性. 是中

亦無少法可得. 亦非離受等果見有眼色等

因. 以無果故因亦無體. 若離自因有受等果

而可成者. 卽離受等果. 彼因亦有心. 若離心

因心可立者. 是法無因. 無有此義. 何法無因

而可立邪. 若復離於心有其心因者. 卽是無

果因. 無果因何有此如是等. 諸有所說. 應知

有爲之法若離諸蘊而有性者. 他所2計執. 譬

如甁等. 若一性異性. 皆止其義. 餘一切法亦

如是說. 復次頌言

彼一切諸法   皆同色法說

若諍論安立   隨所起卽空

下         欄

復次若有樂說空者. 應以空義答. 是故頌言

一切不離空   一切得成就

又復顯示彼一切法無自性義. 是故頌言

若見一物性   一切法亦然

若解一法空   一切皆空故

言說有所得   諸所作皆空

一切無所得   一切皆成就

釋曰. 雖勝義諦中彼一切法說無自性. 然所

作所得而亦不空. 彼如前說. 皆得成就. 於一

切法無所得義而有所成. 此中品初說蘊攝

等. 應知如是諸蘊無性無有所成

觀六界品第五

復次異宗所計. 謂勝義諦中有地水火風識

等諸界所成士夫. 譬如虛空. 彼引證云. 如佛

所言. 諸苾芻當知. 士夫六界成身. 譬如虛空.

此說見邊

論者言. 此說無相. 謂世俗諦. 如是諸相有所

說者. 非勝義諦. 是故頌言

空相未有時    先無彼虛空

釋曰. 無障□相卽虛空相. 此說義成. 若或先

有虛空而可成者. 如是亦然. 有相可立說爲

先有. 若有是相此中卽無成就因義. 然此如

是相非無成就義. 此中但爲止遣諸法自相.

是故頌言

云何無相中    彼有相可得

釋曰. 如是分位無成就義. 復次頌言

無實相無體   云何相可轉

釋曰. 次當止遣. 云何無相中而有能相. 所相

可轉云何二俱. 說爲有相. 此復云何. 故頌遣

經數 : 一五六七

經名 : 大乘中觀釋論卷第四

頁數 : 一四五

上           欄

言

於無相法中    相則無所相

釋曰. 於無相中無有物體. 無分位可立. 與相

相違故. 復次頌言

離有相無相    無異處可轉

釋曰. 此遍遮遣. 是中亦復無所成義. 復次頌

言

所相旣無體    能相亦不立

釋曰. 所相不相離性故. 復次頌言

能相無有故   亦無有所相

釋曰. 能相不相離性故. 若二俱決定. 卽成對

治過失. 亦非能所二相有異性可成. 若此如

是有過失生. 所說亦然. 云何二法能成於一.

亦復云何一法成二. 故頌遣言

是故無能相   亦無有所相

釋曰. 若一若二有所成性. 此中皆遣. 故前頌

言. 能相無有故. 亦無有所相. 若所相可成. 卽

能相無體. 若所相能1相二俱無體. 別異亦無

體. 是故決定此皆無體

有異人言. 無障□處是虛空相. 如是能相. 相

彼所相

論者言. 當知此說卽一分因. 云何是彼無障

□處說爲能相. 此中如是亦無能相. 此非道

理

異人言. 若彼虛空能相所相非道理者. 何故

虛空與三摩[&FFFF]#底爲所緣相. 又復欲2貪斷處

爲境界故. 如是豈非虛空有彼能所相邪. 彼

相有故. 此亦何無. 故頌言

離所相能相   亦無有別相

中         欄

釋曰. 如譬喩者言. 有□無體無物□處是爲

虛空. 此亦不然. 若此無其有體. 云何當有其

無. 亦非勝義諦中有質□體. 彼無性故. 云何

無體虛空. 或計其有. 如是對治有體此說總

遣諸性. 是故頌言

若使無有有    云何當有無

釋曰. 勝義諦中如是所有. 若性無性悉離有

體. 如佛所言. 諸苾芻. 我此聲聞乃至若有知

解若無知解. 如是所說皆世俗諦. 非勝義諦.

勝義諦者. 此中頌言

有無旣已無   誰爲知解者

釋曰. 無性可成. 彼卽離相. 此復云何. 有性無

性止遣相違. 卽彼有性於一切處悉不可得.

是故頌言

非有體無體   無能相所相

釋曰. 如其所說同虛空法. 此中地水火風識

等五界所說. 皆同彼虛空界. 是等皆無所相

能相. 亦非有體亦非無體. 皆如虛空遮遣一

切所有言說. 於諸句義中. 若有諍論及邪見

安立法中妄計路伽耶陀等. 如是諸說皆非

佛語. 應當捨離. 如其所說. 此悉非有. 謂以勝

義諦中諸界處等自性不可說然此亦無無性

可立但爲止遣所作物性此中非彼無性可

得. 如是所說遍遣諸性

如異部師所說頌言

遣有言無性    亦不取無性

如說靑非靑    不欲成其白

此中應知. 於二種見悉當遮遣. 都無所得. 諸

界處等. 若有所成. 皆是世俗諦攝. 彼彼所有

下          欄

別別自體. 善不善法已生未生彼法常在. 雖

復勤作虛無果利. 設使先有所生後卽無性.

若如是知. 如是所成. 此無過失. 以是因故. 性

無性二有所詮表無所詮表互有相違. 計有

性可生. 卽非道理. 是故亦非有性亦非無性.

二法可成. 何以故. 從緣有故. 先有性可生. 所

生卽無性. 性無所生故. 有性非道理. 如是無

實所生. 此說有者卽是相違. 若或一切有所

生者. 一切有生非一切故. 若一切生有力能

者. 何名力能. 因差別生. 何能差別果有所生.

彼等力能. 此復云何. 爲有異耶. 爲無異耶. 何

以故. 若有異者. 卽無分位可立能令果起. 此

卽分別相違. 若無異者. 卽彼如是一切皆有.

是中一切生法可立. 若離相者. 卽一切處應

無差別. 云何有性可生. 彼決定因豈得和合.

是故若一性若異性. 此不可說. 如是亦然. 物

體差別力能和合無能生因表了有性. 若於

無實自性法中. 諸界處等如是決定. 有所見

者. 此卽相違. 所有世出世間善不善法已生

未生諸有所作. 若欲不虛果利. 應當斷除世

俗諦法. 此所斷者. 謂卽二種決定所見. 此中

頌言

見有性無性   彼卽少智慧

無眞實微妙   聖慧眼開生

雖觀於諸性   當寂止諸見

此卽勝義諦   遠離一切見

釋曰. 若於諸見能止息者. 卽當遠離諸□惱

性. 於一切法而得寂靜◎3

大乘中觀釋論卷第四

經數 : 一五六七

經名 : 大乘中觀釋論卷第五

頁數 : 一四六

上         欄

大乘中觀釋論卷第五

安慧菩薩造

西天譯經三藏朝散大夫試鴻□卿傳

梵天師賜紫沙門臣法護等奉  詔譯

◎1觀染法染者品第六

復次有異宗言. 於勝義諦中諸界處等性與

無性有所知解. 由彼雜染成其有性. 如佛所

言. 染者著染法故. 行自損害行他損害行俱

損害. 如是乃至癡者著於□法. 其義亦然

論者言. 此中非無雜染道理. 雖有如幻. 謂以

無實染等體故. 但以行聚所成. 世俗言說. 非

勝義諦. 何所以邪. 此言染法. 染者爲先有邪.

爲後有邪. 爲染者染法俱時起邪. 三皆不然.

是故頌言

若先有染者    後有其染法

云何離染法    而有染者生

釋曰. 此說畢竟應知此義遮其所離. 若染法

無體. 染者亦然. 止其所作非熟無果有果成

熟. 其義可見. 若離染法有染者成. 如是乃應

別有染法. 此卽染者因染法得. 若爾云何染

者2有故染法卽成. 染法有故染者卽成. 然後

起染. 此義顯明. 如果成3熟. 若有愛境卽染

法成. 若無愛境云何有染. 應當止遣安立過

失. 此中亦非先有染者後起染法

故頌遣言

有染者復染   云何當可得

中            欄

釋曰. 所依染法無體性故. 如已成熟. 復次頌

言

若有若無染    染者亦復然

釋曰. 若先有染者後有染法. 卽一切處. 如染

法體. 是故先無染者道理

4令爲證成此義. 是故頌言

染者先有染    離染者染成

釋曰. 染法若無愛體可作. 是中其或見有所

成. 此非道理

有異宗言. 離彼染者別有染法. 離彼染法染

者可立

論者言. 若離染法可得有染者. 此中非有. 何所

以邪. 若先有染法後有染者卽離染者乃有

染法. 此中染法不有. 卽無愛境能成染法道

理. 以愛境後有故. 由如是故. 若離自性別因

染者. 得有染法. 卽彼染法因染者得. 若爾卽

非愛境能成染法. 以愛境居後故. 所成不可

得. 若如此者豈非過邪. 亦非先有染法後成

染者

復次頌5言

有染復染者   亦云何當得

問曰. 或離染法有其染者. 旣有對待過失. 此

中染法染者二法同起而可成邪

故頌答言

如是若同生    亦復非道理

染法染者二    此當云何用

釋曰. 謂以染法染者二相離性互有所違. 若

法未生二俱無性. 若法已生所作無體. 但由

愛境所成染法故有染者. 而彼愛境及所起

下        欄

染法悉亦止遣. 問曰. 彼染法染者爲一性可

合邪. 爲異性合邪

故頌答言

彼染法染者   非一性有合

釋曰. 此何所以. 非彼一性而可合故. 若有二

法合卽極成. 此中應知. 是提婆達多起染. 不

復爲彼提婆達多染者之因. 彼若說合. 此非

道理

復次異性亦不可合. 故頌遣言

異性若有合    云何當可得

釋曰. 異法異性若有合者. 彼卽相違而非一

處. 有二法生道理可得. 後當止遣

復次頌*言

若一性可合   離伴亦應合

釋曰. 此言合者. 同體爲義. 凡一性者卽是因

義. 若此一性定有合者. 如前所說提婆達多.

合義應見. 是故無一性因. 可合道理. 雖於一

性因無合可成. 然若止其合義. 應知有過

復次頌言

異性若有合   離伴亦應6合

釋曰. 此中所說. 譬如甁衣. 彼等異性而不能

合. 若立合者. 非有異性相合因故. 如前卽有

對待過失. 異性若合有所得者. 彼非異性亦

應得合. 此豈無過

復次頌7言

若異性有合    染染者何用

釋曰. 此中說合. 無合道理. 何所以邪. 如是二

法各各已成別別自體. 卽無別法爲所成義.

是中亦無所成可得. 故知異性無有詮表. 若

經數 : 一五六七

經名 : 大乘中觀釋論卷第五

頁數 ＞ 一四七

上          欄

計異性得有合者

故頌遣言

若染染者二    各各自體成

是二若有合    曾亦應得合

釋曰. 而彼二法汝今云何. 此說得成各各體

故. 若或染法染者. 是二汝以何義分別二法

各各自體令成其合論中言或者. 此說合義.

若起分別時虛無果利. 彼等自體無所成性.

若言合者. 是中染者. 無有少分染法可作染

法. 亦非染者可有

復次頌言

異相不成合   1汝欲心成合

合相若已成    復欲成其異

釋曰. 合性不成. 彼義極成. 一法異性合不可

得. 異性極成不成合義. 故無染法染者二法

同時. 或復次第異性可生. 亦復更互相離性

故. 由是此中無合道理. 今此觀察如汝意欲.

何等異性次第可起. 或復同時

今爲證成此義. 故頌遣言

如是染染者   非合不合成

諸法亦如染   非合不合成

釋曰. 此中云何. 所謂非唯染法染者. 非合不

合. 諸法亦然◎2

◎3觀有爲品第七4之一

復次或有人言. 勝義諦中有彼貪等諸雜染

法. 以有爲故. 譬如眼等

論者言. 若如是說. 遍所成故立喩不正. 何以

故. 勝義諦中若有眼等. 應有生等有爲諸相.

若其無者. 如[&FFFF]#角等. 亦應有彼有爲諸相. 是

中          欄

故有爲諸相. 於勝義諦中決定不成. 云何生

等有爲諸相而可成立

此中應問. 彼生等法增上所作. 是有爲耶. 是

無爲耶. 二俱不然

故頌答言

若生是有爲   卽應有三相

釋曰. 譬如能相. 此中有爲能相如是. 不然云

何有爲諸相. 此中所說二法和合三相遍行

故. 此中三相亦悉止遣彼法自相

復次頌言

若生是無爲   不作有爲相

釋曰. 如是所成應當遮遣安立過失. 何以故.

無爲自體亦無性故. 譬如滅法. 此如是決定.

有如是過失. 如是住與無常. 餘法亦然. 皆同

生法

論者言. 相者卽是理法執持爲性. 如是所說.

云何生等爲復相離. 有彼業用而可轉耶. 或

不離耶

復次頌言

生等三法離   卽無相業用

釋曰. 云何生等有爲諸法次第可轉. 若法體

未生. 卽住滅二法不能爲彼作有爲相. 以未

生故. 是卽能相無所詮表. 若法自體畢竟已

滅. 卽能相無體故無生住二法. 以彼滅法自

無性故. 已生卽無住. 無住卽無生滅亦無性.

若言無常隨逐住法. 卽不能作有爲之相

故百論頌言

住何有滅相   無常何有住

若先有住法   後不復應有

下        欄

若常有無常    有住不有常

或先有其常    後卽不有常

無常與住同    若有其體者

有常卽邪妄    或有住亦妄

頌意如是. 若有爲法不相離者. 云何以一物

體於一時中而得和合

故頌遣言

不於一時中   生住滅和合

釋曰. 以互相違故

或有人言. 有彼同種因性一時可生. 或復次

第所作得成

論者言. 此復云何. 或復於彼有體中得耶. 或

離能相所相有所得耶. 若有體得者. 非於有

體中有實體性同生可得. 亦非所作別有其

因. 若或無體. 此卽亦無同生可有. 是故體中

無有如是決定生等. 如生自相. 亦復云何次

第可成

復次頌言

生住滅諸相   別有有爲相

有卽是無窮   無卽非有爲

釋曰. 若離生等別有生法而可成者. 彼卽定

有異法可立. 如是乃有無窮之過. 有爲無爲

之相故非和合

復次犢子部師言. 生等諸法雖是有爲. 云何

可說爲無窮耶

彼宗頌5言

生生之所生   唯生於本生

本生之所生   復生於生生

此頌意者. 諸法生時幷法自體. 有十五法共

經數 ＞ 一五六七

經名 ＞ 大乘中茴釋論卷第六

頁數 ＞ 一四八

上          欄

成生法. 卽彼如是有生住異滅諸法具足. 此

如是法無有差別. 若差別分別者有十五法.

所謂一生. 二住. 三滅. 四若是白法. 卽正解脫

生. 五若是黑法. 卽邪解脫生. 六若非出離法.

卽非出離法生. 七若是出離法. 卽出離法生.

八生生. 九住住. 十滅滅. 十一正解脫眷屬. 十

二邪解脫眷屬. 十三非出離法眷屬. 十四出

離法眷屬. 除本生自體成十四法. 若幷本生

法總成十五. 生生及本生二法爲始意. 爲此

中生生所生唯本生生. 更無別法本生所生

還生生生. 如是乃生諸餘法等. 此卽不墮無

窮之過

論者言. 如是所說皆非道理

故頌破言

若謂是生生   能生於本生

生生從本生   何能生本生

釋曰. 自體如是無有性故

次頌破言

若謂是本生   能生於生生

本生從彼生   何能生生生

釋曰. 自體如是無有性故

又復有言. 生生生時. 卽當能生. 以無別故

次頌破言

若謂生生時   能生本生者

生生若未生   何能生本生

釋曰. 生生若未生. 生時卽無體. 無體卽不生.

有何力能能生本生. 若無力能卽無詮表1◎

大乘中觀釋論卷第五

中        欄

大乘中觀釋論卷第六

安慧菩薩造

西天譯經三藏朝散大夫試鴻□卿傳

梵大師賜紫沙門臣法護等奉   詔譯

觀有爲品第七之二

◎2又復有言. 我宗有別道理. 令彼生法離無

窮過. 是彼宗頌言

如燈能自照   亦能照於他

彼生法亦然   自生復生他

論者言. 作如此說. 亦非道理. 以無照故. 若有

暗冥卽有所照. 故頌破言

燈中自無暗   住處亦無暗

破暗乃名照   無暗卽無照

釋曰. 今此觀察若無有暗. 是故燈不自照. 亦

不照3他

復次頌言

無少處可照    是燈何能照

生亦無少分    生法可成就

又復有言. 彼燈生時卽可照邪

論者言. 若燈生時亦不能照. 以先分位無暗

可破. 若彼有暗卽有所破. 如是乃說. 燈能自

照. 亦復照他. 今此所說云何燈不到暗而能

破暗. 若不到者. 故頌遣言

云何燈生時    而能破於暗

彼燈初生時    不能及於暗

釋曰. 燈初生時. 無有性故. 若或俱時. 又無分

下         欄

位. 若燈不到暗能破暗者

復次頌言

燈若不到暗   而能破暗者

燈在於此間   應破一切暗

釋曰. 同法若不到. 差別因無體. 譬如磁石. 力

能差別無決定因. 此說亦非有其力能. 先有

所成故. 如彼磁石所成皆遍. 是法生時無所

詮表. 力能無體故. 此復云何

復次頌言

若燈能自照   亦能照他者

暗亦於自他   暗蔽定無疑

釋曰. 此非所樂自所作處有相違故. 燈亦復

然. 此非所樂. 燈以照明爲所成性. 若燈與暗

相違. 燈卽可成自照照他. 無復別異所作性

故. 暗以暗蔽所成其性. 若暗與明相違. 暗卽

亦應自暗暗他. 如是安立非有此義. 如甁等

色現可見故

此中應問. 所言生法自生. 爲未生生. 爲已

4生生

故頌答言

生法若未生   自體不能生

釋曰. 未生無體. 故不能生. 若其無者. 如□[&FFFF]#

等. 因性不生故

復次頌言

生法若已生   生已復何生

釋曰. 若法已生還復生者. 此義應知. 如其作

已.  不復更作. 是故生已何復有生. 由此應知

必無生法自生道理. 若從他生. 其義亦然. 若

生時生者. 離已生未生. 別無生時可得

經數 : 一五六七

經名 : 大乘中觀釋論卷第六

頁數 : 一四九

上         欄

復次頌言

非已生未生    生時亦不生

或有人言. 彼生時者. 少分已生少分未生. 如

是中間無別有體

論者言. 若彼生法相離之性. 或有少分而可

生者. 如是餘法亦然可生. 是中云何有所生

耶. 若一切法有所生者. 如是諦觀非今所說.

豈有生時而可得耶. 以彼生時無分位故. 又

一切法自體無分位可成. 如是應知. 若無生

時. 云何有彼生法可得

復次毘婆沙師言. 有未來法體生向現在. 故

有生時可生

論者言. 云何生時先有法體生向現在. 有何

異法說生時耶. 此中無有少法. 云何有其生

法自體. 以彼生法先無所得自體無性故. 云

何如是有所成耶. 若復現轉之法常不離自

相. 此說相違. 若於過去未來轉者. 又非道理.

若別異可生者. 彼牛生時亦應有馬. 無此道

理. 若無少法以未來體生向現在. 所說生時

此卽相違. 由如是故. 生時不生. 已生法不生.

若生已復生. 彼卽無體可生. 以無自性故無.

卽如[&FFFF]#角無有生故

復次頌言

去未去去時     前品此已說

釋曰. 此諸所說前已廣明

復次五頂子人言. 若法實無生性. 云何因法

而得顯明

論者言. 彼等決定所說. 此分止遣. 此中應知.

不顯明時因亦不離. 亦復云何有其不離. 此

中          欄

說顯明. 是故去未去去時. 前品已廣說. 若或

諸法有所離者. 卽原[&FFFF]#重前不實因. 亦非如

是先有所生. 亦非離因別有法體. 以有所離

故

有異人言. 有果可生. 由自因和合故. 或種子

等和合因性物體功能及彼業用此無差別.

若不生者. 云何自生他生而得成耶. 由如是

故. 彼一切果於一切時及一切處. 皆有所生

論者言. 所言和合者. 爲一性耶. 爲異性耶.  或

已生未生或復生時. 自因彼果和合耶. 此

所計執於一切處皆非道理. 謂已生未生各

無有性. 彼因果二先性不立. 無所詮表有性

無體. 是故汝所說種子等和合. 已生未生皆

無所有. 已生未各無性故. 若有種子等和

合. 卽所立相違. 無未生性可詮表故. 若其無

者. 如[&FFFF]#角等. 是故無果和合可有. 云何生法

當有所得. 又有人言. 生法不相離. 此說爲生

時. 故頌遣言

若生時有生    彼生相已破

釋曰. 此非次第. 此中云何若有若無亦有亦

無. 一切處離皆悉止遣

又有人言. 若此生法從緣生時. 云何所生無

道理耶. 如名甁生. 甁從緣生. 如是生時乃有

所成

論者言. 若彼生時決定有甁. 是甁云何生已

復生. 復甁生時未有發起作用力故. 是甁云

何別有生時別有生法而當得耶. 且無甁生

之時. 生已還有1衣相可得. 諸有所作若離所

依. 亦非道理. 故頌遣言

下        欄

云何生時生     而說爲緣起

釋曰. 諸外道等. 以巧辯才說緣生法. 彼自相

違. 佛說緣生不同一切外道知解故. 佛爲破

彼巧辯才勤心所知. 彼所知法於勝義諦中

伺察無義. 彼外道等誣謗因果起惡見根本.

佛以善法方便化度. 爲令彼斷不正見故. 如

佛所言. 此有故彼有. 此生故彼生. 如是等說.

皆世俗諦. 非勝義諦. 勝義諦者

復次頌言

若法衆緣生   彼自性寂滅

釋曰. 此義離自故. 如契經說. 佛言. 大慧.

諸法自性本來不生. 然以和合一切性亦非

無自性

復次頌言

是故生時生    如是皆寂滅

釋曰. 此無不和合對治過失. 肉復如是有所

生耶. 故前頌言. 若法緣生自性寂滅. 無復自

性故. 是故諸法. 無實因緣發起所生及作用

等

又有人言. 若法從緣生. 可名時耶

故頌遣言

若法未生時    如甁等何有

緣法假和合    生已復何生

釋曰. 云何有體可生而無生時道理. 謂所生

非有故. 譬如未生法. 彼無自性. 此說義成

復次頌言

若生時有生    是卽有所生

諸生性如幻    此生復誰生

釋曰. 若法已生復有別異生者. 生卽無窮. 是

經數 :  一五六七

經名 ＞ 大乘中觀釋論卷第六

頁數 ＞ 一五○

上           欄

故決定無生法可作. 亦非別有本生能生於

生

復次頌言

若生已復生   是生卽無窮

釋曰此無未生. 亦無本生. 能生道理

復次頌言

若無生而生    法皆如是生

釋曰. 而彼生法亦然. 何有意謂此生而爲有

生. 眞實理中無生可有. 非意馳流謂一切有

復次頌言

有法不應生    無亦非道理

有無俱不然    前品此已說

釋曰. 證成前品云何生法而有所得. 此中應

問. 滅時可有生法立耶. 謂諸生相生已卽壞.

諸法壞性而同等故

故頌答言

若滅時有生   無體而可得

釋曰. 此中不應生滅同時. 生時分位亦無有

滅

復次頌言

若法不滅時    彼體不可得

釋曰. 如空花等. 此中住法而非一向. 有所住

者. 此說不成

此中應問. 爲未住體住. 爲已住體住. 爲住時

住耶.

故頌答言

未住體不住    住不住相違

住住時不住    此復何有住

釋曰. 住者現在過去二法一處同時不生. 是

故無住. 又離已住1未住. 住時無體. 謂以

中        欄

勝義諦中無生法可得. 從前廣說. 悉爲證成

無實生法. 生法若無. 云何有住

復次頌言

若滅時有住   彼無體可得

住滅二相違   住位中無滅

釋曰. 若說無滅時. 彼體不可得. 滅法隨逐有

爲相故. 若住時有滅. 無此道理. 此中所說

復次頌言

諸法於常時    皆有老死相

釋曰. 老者衰變前相. 死者壞滅爲義. 謂以

自體於一切時而常轉易. 若有生時. 卽無老

死法成. 後亦不得生法可成. 如火無冷性. 今

所觀察

復次頌言

而有何等法    離老死有住

此中應問. 諸有住法. 爲自體住. 爲別有住法

而成住耶

故頌答言

住不自相住    異住非道理

如生不自生    亦不從他生

復次如別頌言

此住若未住    住體云何立

此住若已住    復何住可成

若已住更住    此住卽無窮

若或無住住    法皆如是住

論者言. 一切生法皆隨須說. 若有滅處. 卽無

生住. 二法以相離性. 彼不有故. 如是生住滅

法諸說皆然

此中應問. 所言滅者. 爲已滅滅耶. 爲滅時滅

下         欄

耶

故頌答言

已滅法不滅    未滅法滅空

釋曰. 云何是已滅法不滅. 謂法滅已滅卽無

體. 此中滅法彼不生故. 如是亦然. 滅時及未

滅二俱有過. 何以故. 謂一切法. 於勝義諦中

止遣其生

復次頌言

彼滅時亦然    無生何有滅

釋曰. 生法旣爾. 何有住體. 滅亦不可得. 住滅

二法. 彼相違故. 是故無住亦復無滅. 彼無住

者. 住性離故. 若除遣住法. 滅法卽成. 是故無

有諸物分位. 如是亦無一切物體2◎

大乘中觀釋論卷第六

大乘中觀釋論卷第七

安慧菩薩造

譯經三藏朝散大夫試鴻□卿光梵

大師賜紫沙門臣惟淨等奉  詔譯

觀有爲品第七之三

◎3復次自部答異宗言

此分位定住    先分位顯明

釋曰. 如乳位中. 乳亦不卽. 於此位滅. 如前所

說. 有無二法. 互相違故. 復次頌言

異分位定住    先分位已滅

釋曰. 如是決定住異位中若有所轉如酪分